CELEX: 62016CN0627
Language: el
Date: 2016-12-05 00:00:00
Title: Υπόθεση C-627/16: Αίτηση προδικαστικής αποφάσεως, την οποία υπέβαλε το Tribunal Administrativo e Fiscal de Viseu (Πορτογαλία) στις 5 Δεκεμβρίου 2016 — João Ventura Ramos κατά Fundo de Garantia Salarial

6.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 70/8
            
         Αίτηση προδικαστικής αποφάσεως, την οποία υπέβαλε το Tribunal Administrativo e Fiscal de Viseu (Πορτογαλία) στις 5 Δεκεμβρίου 2016 — João Ventura Ramos κατά Fundo de Garantia Salarial
   (Υπόθεση C-627/16)
   (2017/C 070/13)
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Administrativo e Fiscal de Viseu
   
      Διάδικοι στην υπόθεση της κύριας δίκης
   
   
      Προσφεύγων: João Ventura Ramos
   
      Καθού: Fundo de Garantia Salarial
   
      Προδικαστικά ερωτήματα
   
   
               1)
            
            
               Είναι ευνοϊκότερη για τους μισθωτούς, κατά την έννοια του άρθρου 11 της οδηγίας 2008/94/ΕΚ (1) του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, περί προστασίας των μισθωτών σε περίπτωση αφερεγγυότητας του εργοδότη, αποσβεστική προθεσμία η οποία τάσσεται για την υποβολή ενώπιον του οργανισμού εγγυήσεως αιτήσεων προς πληρωμή μη καταβληθεισών μισθολογικών απαιτήσεων, όταν η είσπραξη τέτοιων μισθολογικών απαιτήσεων είναι εγγυημένη μόνον εφόσον υποβληθεί ενώπιον του οργανισμού εγγυήσεως αίτηση για την πληρωμή αυτών εντός προθεσμίας ενός έτους από την επομένη της ημερομηνίας λύσεως της συμβάσεως εργασίας, ή θα ήταν ευνοϊκότερο να άρχεται η προθεσμία από την ημερομηνία ασκήσεως της αγωγής περί αφερεγγυότητας, δεδομένου ότι ο οργανισμός εγγυήσεως εγγυάται την πληρωμή εκείνων μόνο των απαιτήσεων του μισθωτού οι οποίες κατέστησαν ληξιπρόθεσμες εντός του εξαμήνου που προηγήθηκε της κινήσεως της εν λόγω διαδικασίας;
            
         
               2)
            
            
               Στην περίπτωση κατά την οποία ο μισθωτός άφησε να παρέλθει η προθεσμία για λόγους για τους οποίους δεν φέρει ευθύνη, πρέπει να προβλέπεται στις νομοθεσίες των κρατών μελών, σύμφωνα με τις διατάξεις του άρθρου 11 της οδηγίας 2008/94/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, συμπληρωματική προθεσμία για την υποβολή αιτήσεως προς τον οργανισμό εγγυήσεως, εφόσον ο μισθωτός αποδείξει ότι δεν ευθύνεται για την παρέλευση της αποσβεστικής προθεσμίας;»
            
         
      (1)  ΕΕ 2008, L 283, σ. 36.